|  |
| --- |
| **PEDAGOGISK ROMPLAN**  **Rom:** Bibliotek/spillrom  **Fløy:** Newton  **Periode:** 2022/2023  **Mål for rommet:**   * Hvile og ro med bøker i sofaen eller ved bordet for å koble av * Opparbeide en bredere språkutviklingen og kognitive ferdigheter * Ha glede over ulike spill og bøker |
| **Generell informasjon og retningslinjer for rommet** |
| ***Gjennom arbeid med kommunikasjon, språk og tekst skal barnehagen bidra til at barn (RP, s.48):***   * *bruker språk til å skape relasjoner, delta i lek og som redskap til å løse konflikter* * *videreutvikler sin begrepsforståelse og bruker et variert ordforråd* * *leker, improviserer og eksperimenterer med rim, rytme, lyder og ord* * *møter et mangfold av eventyr, fortellinger, sagn og uttrykksformer* * *opplever spenning og glede ved høytlesning, fortelling, sang og samtale* * *utforsker og gjør seg erfaringer med bokstaver, gjennom leseaktiviteter*   I dette rommet finnes det spill og bøker som kan bidra til å skape gode stunder og utfordringer sammen med voksne.  Dette er et rom jeg kan ta i bruk i mindre grupper eller sammen med en voksen. Dette er et rom hvor jeg kan finne roen til å titte i en bok eller spille et spill helt ferdig før jeg går videre. Det er et stort rom med bokhylle med bøker, hyller med spill i voksnes høyde, bord og stoler, sofa, og høyttaler kan også finne sted her.  I dette rommet er det veldig viktig å rydde for at det skal være like fint for neste gruppe å komme hit. Orden er viktig slik at man bevarer spillene og bøkene på en god måte.  Det er god læring å lese bøker og spille spill for å kunne oppleve og erfare å få ny kunnskap. Samtidig er det god lærdom i forhold til matematikk – det å lære seg å kjenne tall. |
| **-: Hvilke fagområder ligger til grunn?** |
| * Antall, rom og form * Kommunikasjon, språk og tekst |
| **Hva finnes av materiale her?** |
| I dette rommet finnes det:  Spill:   * Rim-lotto * Tall-lotto * Brettspill * Yatzy * Kortspill * Logikkspill * Sjakkspill * Curling   Bøker:   * Eventyr * Kunnskapsbøker om blant annet verden, dyr, dinosaurer * Barnebøker i ulike varianter * Sangbøker * Faktabøker om blant annet blomster, innsekter. * Bildebøker   I rommet har vi også tilgang til  -høyttaler og prosjektor/lerret. |
| **Hva kan barna oppleve/erfare i rommet?** |
| I dette rommet kan jeg møte ulike spill med ulike meninger, bøker med ulike fortellinger og historier. Dette rommet er det lurt at en voksen er til stede, som kan bidra til veiledning, inspirasjon og være deltagende i våres nysgjerrighet for bøker og spill. Det hender at det kan være noen barn der i gruppe alene, med en voksen som ikke så langt unna.  Jeg får ulike erfaringer med spill og bøker:   * Her får jeg erfaringer med å kaste og telle på terningen. * Jeg får trening i å telle og flytte brikken min * Jeg får trening i å vente på tur. * Jeg får trening i å fullføre et spill * Jeg får trening i å følge regler * Jeg erfarer at et spill eller en bok kan skape god stemning og samhold. * Jeg får erfare at det er deilig å finne roen og trekke seg tilbake med en bok eller et spill. * Jeg får erfare det å rydde etter meg og passe på at alt kommer på sin plass. Det å ta vare på tingene. * Rommet blir også brukt til for eksempel dansing i form av danseleker eller fridans. Vi bruker digitale verktøy som prosjektor/lerret hvor vi ser på hverdagsfilmer fra barnehagetiden, bilder og andre barnefilmer. |
| **Hva er den voksne sin rolle i rommet?** |
| Den voksnes rolle på Biblioteket er å være tilstedeværende og interessert i det barna ønsker å lese eller spille. Det er også greit at de voksne inviterer barna inn for å spille et spill sammen med barna. Dette for å kunne veilede barna og hjelpe de til å kunne lære seg reglene, og slik at den voksne kan hjelpe til å følge opp reglene.  Her inne får barna øvd på spilleregler, vente på tur, fullføre et spill, høre en bok helt ferdig, rydde alt tilbake på sin plass. De voksne skal være deltagende, konfliktløsere, engasjerte, samtalepartner og gode språkmodeller. Det er viktig at vi tilpasser spill og bøker etter barnas nivå og kan være en støttende og trygg person for barna når det trengs.  De ansatte skal også se om det er noe i rommet som kan tilføyes, gjennom eksempelvis hva vi tenker kan være nyttig for barna, og det å observere og lytte til barnas interesser for å bygge videre på interesser og kunnskaper. |
| **Fremdriftsplan** |
| * Språkutvikling i møte med spill, bøker, sanger og samtale * Kognitive ferdigheter når det kommer til spill: strategier, bli mer løsningsorientert, refleksjon * Bli kjent med antall, rom og form, begynnende matematikk * Bli kjent med ulike eventyr og bøker * Bredere leseglede i samspill med andre barn og voksne * Glede over dans og musikk i samspill med andre. Bli kjent med ulik musikk og danseformer som reflekterer barnegruppen og personalet |
| **Progresjon:** |
| Opparbeide kognitive ferdigheter gjennom ulike spill, som en voksen har veiledet barna i før de mestrer det på egenhånd, som det å løse problemer og forstå strategier i ulike spill. Deretter kan de eldste barna som har forståelse for et gitt spill videreføre sine kunnskaper til andre barn igjen. Spillene er tilpasset skolestartere og byr på større utfordringer, når de overkommer disse utfordringene møter de mestringsopplevelse og glede.  Målet for rommet er også det å kunne lese en bok for å slappe av, og oppleve leseglede, som også stimulerer språkutvikling i samspill med voksne og andre barn.  Husk at jeg kan være 3, 4 eller 5 år, så husk å tilpass spillet eller boken i forhold til hvor gammel jeg er. Et spill som er lett for noen på 5 år, kan bli vanskelig for noen som er 3 år. Samme med en bok som fanger interessen til en 5-åring kan bli utfordrende for en 3-åring å følge.  Her har vi også forskjellig type bøker. Noen er bildebøker som er spennende å se i for de yngste med og uten voksne. Vi har faktabøker om naturen, årstider, dyr som kan brukes i prosjekter, smågrupper eller som de eldste barna kan se på. Vi har bøker med enkle, små historier for de minste, og bøker som er lengre og mer avanserte i språk og innhold. Så her er det bøker for alle. |